Etter forespørsel fra Enric kommer en anmeldelse på norsk.

Vi var 6 stk som skulle leie Enric`s leilighet for en langhelg. Når vi kom til leiligheten synes vi den var helt fantastisk fin! Den var romslig, ren og ser akkurat ut som på bildene!

Leiligheten har tre soverom med store senger, to moderne baderom med nyinnkjøpt såpe, sjampo, dusjgele, samt hårføner og gode myke håndklær.
Kjøkkenet var som en drøm - stort og med alt av utstyr til hva enn en måtte trenge. Det var også et stort spisebord i stuen slik at vi kunne lage oss frokost hjemme før vi dro ut.

Vi ankom leiligheten ganske seint en fredag kveld, og hadde egentlig mest lyst til å bare dusje, slappe av, spise og drikke. Enric ønsket oss velkommen med å åpne kjøleskapet som var fylt til randen med frukt, øl, juice, lokal vin, melk, vann og ja - alt en kan tenke seg! Etterpå ble han en stund og fortalte oss om spisesteder i nærheten, hvor vi kunne leie sykler og hva som skjedde i Barcelona denne helgen.

Enric fortalte oss også at om vi hadde skittentøy eller noe vi ville ha strøket så kunne vi bare legge det frem til hushjelpen. Hushjelpen kom innom hver dag og ryddet, redde opp sengene og gav oss nye hånklær. Til og med oppvasken ble tatt!

Fra leilighetens balkong kan vi så å si ta på La Sagrada Familia, og den nærmeste metro stasjonen ligger rett utenfor døren. Hvis man heller ønsker å ta taxi så kom det alltid taxier forbi gaten utenfor.

Alt Barcelona har å by på finnes i umiddelbar nærhet og vi anbefaler absolutt å leie Enric`s leilighet hvis du skal til Barcelona!